open-index/open-wikipedia-markdown huggingface dataset:
אברהם אצלאן

הרב **אברהם אצלאן** (נולד בה'תרט"ז, 1855–1856 - נפטר בה'תש"ח, 1947–1948) שימש כראב"ד וכחכם באשי האחרון בבגדאד. 

## ביוגרפיה
נולד לרב אברהם יהודה. החל דרכו במסחר, ובמקביל למד מספר שעות תורה מידי בוקר. לאחר מכן, הרב החל ללמוד בישיבת הרב שלמה משה לנייאדו והפסיק לעבוד במסחר. 

בבחירות לוועד הרוחני בשנת 1927 השפיע עליו בן אחותו עזרא ניסן להיכנס לוועד והוא נבחר לדיין שלישי, כאשר דיין שני היה הרב סלמן חוגי והראב"ד היה ששון כדורי. לאחר תקופה התמנה הרב אברהם לראב"ד, כאשר הרב ששון התמנה לחכם באשי והרב סלמן התפטר. הרב שימש במשרת החכם באשי בבגדאד בשנים 1930 עד 1932.

## ספריו
* "סדר מעשיות" - ה'תרכ"ד

## הערות שוליים

קטגוריה:רבנים עיראקים
קטגוריה:בגדאד: רבנים
גדימינים

**גדימינים** או **שושלת הגדימינים** (בליטאית: **Gediminaičiai**, בסמוגיטית: Gedėmėnātē, בבלארוסית: Гедзімінавічы, באוקראינית: Гедиміновичі, ברוסית: Гедиминовичи) הייתה שושלת מונרכים ששלטה במאות ה-14–16 בדוכסות הגדולה של ליטא. נציגיו של ענף צעיר בשושלת הליטאית הזאת, הידועה כשושלת יאגיילו או היאגלונים, שלטו גם בממלכת פולין (1385–1569) ובאיחוד פולין-ליטא, ובתקופות מסוימות בממלכת הונגריה וממלכת בוהמיה. כמה ענפים נוספים שלה מיוצגים במשפחות אריסטוקרטיות ברוסיה ובפולין עד לזמנים המודרניים.

התואר המונרכי של הגדימינים היה בהתחלה "דוכס הדוכסים" (kunigų kunigas), מאוחר יותר "דוכס גדול" או "דוכס עליון" (didysis kunigas), או פשוט karalius או kunigaikštis.
במאה ה-18 נפוץ התואר didysis kunigaikštis שתורגם גם כן כ"דוכס גדול" או "נסיך גדול".

## מוצא
200px|ממוזער|שמאל|סמל שושלת הגדימינים
סביב מוצאם של הגדימינים בליטא נסובו חילוקי דעות רבים. היו מקורות, אולי מגמתיים, שהציגו את גדימינאס, אבי השושלת כמשרת או נושא כלים של הדוכס הגדול ויטניס, ושחמס את השלטון מידי אדונו. אחרי הציגו אותו שאיכר פשוט במוצאו. היסטוריונים אחרים החשיבו את גדימינאס כבן או חתן של הדוכס סקלמנטאס ממשפחת היאטווינגים. רוב החוקרים מסכימים שגדימינאס היה אחיו או בן דודו של הדוכס הגדול ויטניס

## שליטים משושלת הגדימינים
*גדימינאס
*יאונוטיס
*אלגירדאס
*יוגאילה
*קייסטוטיס
*ויטאוטאס הגדול - מלך/דוכס גדול (1430-1392)
*שוויטריגאילה
*סיגיסמונד קייסטוטאיטיס
*קז'ימייז' הרביעי יאגיילו
*אלכסנדר יגיילו
*זיגמונט הזקן
*זיגמונט השני אוגוסט, מלך פולין

ענפים של המשפחה שאימצו את הנצרות האורתודוקסית דיברו לרוב את השפה הרוסינית או רוטנית. כמה מהמשפחות שהשתייכו להם (למשל משפחת צ'רטוריסקי)
המירו מאוחר יותר את דתם לנצרות הרומית-קתולית, עברו פולוניזציה ונטמעו באריסטוקרטיה הפולנית. אחרות (משפחת גליצין וכו') עברו לנסיכות הגדולה של מוסקבה ועבר רוסיפיקציה.
בפולין, רוב המשפחות ממוצא גדימיני (כמו אוללקוביץ'-סלוצקי, וישניובייצקי, זבאראסקי) נכחדו. כמה מהן שורדות עד לימינו: חובאנסקי, צ'רטוריסקי, סנגושקו, שסיצקי, דובמונט-שסיצקי וקוריאטוביץ'-קורצביץ'.
עם המשפחות הגדימיניות ברוסיה נמנות המשפחות בולגקוב, גוליצין, חובאנסקי, טרובצקוי, מסטיסלבסקי, בלסקי וולינסקי.

מקורות עיקריים:
*A.Nikžentaitis - *Gediminas*, Vyriausioji enciklopedijų redakcija, Vilnius 1989 pp.7—16
* S. C.Rowell *.Lithuania Ascending: A Pagan Empire Within East-Central Europe, 1295–1345* Series,Cambridge University Press, Studies in Medieval Lifeand Thought: Fourth, 1994 pp. 32—38 - isbn=9780521450119

## קישורים חיצוניים

*Miroslav Marek in Genealogy.EU - Gediminids
*הגזימינים - האנציקלופדיה הליטאית

## הערות שוליים

קטגוריה:גדימינים
ויסנטה

**ויסנטה** (Vicente) הוא שם משפחה ספרדי, פורטוגזי ואיטלקי שמקורו בשם הלטיני Vincentius  שמשמעותו כובש.

קטגוריה:שמות משפחה
קטגוריה:שמות פרטיים
וליד רגראגי

**וליד רגראגי** (בערבית מרוקאית: **وليد الرڭراڭي**; נולד ב-23 בספטמבר 1975) הוא מאמן כדורגל צרפתי-מרוקאי המאמן את נבחרת מרוקו. בעברו היה כדורגלן ושיחק כמגן ימני.

## קריירה כשחקן
רגראגי נולד בקורביל שבצרפת להורים שהיגרו ממרוקו. הוא התחיל לשחק כדורגל במחלקת הנוער של הקבוצה המקומית. בקיץ  חתם בראסינג פריז מהליגה הרביעית וכעבור שנה חתם בטולוז מהליגה הצרפתית השנייה, עמה רשם עליה לליגה הראשונה כבר בעונתו הראשונה.

בקיץ  רגראגי חתם באז'אקסיו עמה רשם עלייה שנייה בקריירה לליגה הראשונה.

בקיץ  עזב את צרפת וחתם בראסינג סנטנדר מליגת העל הספרדית במדיה שיחק שנתיים. בהמשך הקריירה שיחק בדיז'ון, גרנובל ומגרב תטואן.

בזכות שורשיו המרוקאים, רגראגי היה זכאי לייצג את נבחרת מרוקו. ב-28 בינואר 2001 ערך את הופעת הבכורה שלו בנבחרת בתיקו 0-0 נגד . רגראגי השתתף עם הנבחרת פעמיים בגביע אפריקה לאומות.

## קריירה כמאמן
בשנת  רגראגי התחיל לעבוד כאנליסט בערוץ ביין ספורט הצרפתי. בשנת  קיבל תעודת מאמן A והתחיל לאמן את רבאט. ברבאט, רגראגי היה אחראי על ההחלטה לפיה כל קבוצות הנוער והילדים של המועדון ישחקו באותה שיטה. בעונתו הראשונה במועדון זכה עמה בגביע וכעבור שנה הגיע עמה שוב לגמר המפעל, אך הפסידה בגמר. בעונת  הוביל את המועדון לזכייה באליפות הראשונה בתולדותיו. בזכות הזכייה, קיבל מדליית כבוד ממוחמד החמישי, מלך מרוקו. ב-22 בינואר 2020 עזב את רבאט וכעבור זמן קצר מונה למאמנה של א-דוחייל הקטרית במדיה אימן עד אוקטובר .

ב-10 באוגוסט 2021 חזר למרוקו ומונה למאמנה של וידאד קזבלנקה. בעונתו היחידה במועדון הוביל אותו לאליפות ולזכייה בליגת האלופות האפריקאית.

ב-31 באוגוסט 2022 מונה למאמנה של נבחרת מרוקו לאחר פיטוריו של המאמן וחיד חלילהודז'יץ'. הוא הוביל את מרוקו במונדיאל 2022 ורשם עמה עלייה ראשונה לשלב הנוקאאוט מאז 1986. בהמשך, הוביל אותה לחצי הגמר וכך הפכה מרוקו לנבחרת הערבית הראשונה, וכן הנבחרת האפריקאית הראשונה, המגיעה למעמד זה.

## תארים
**כשחקן**
; אז'אקסיו
*הליגה הצרפתית השנייה: 

**כמאמן**
; רבאט
*הגביע המרוקאי: 
*ליגת העל המרוקאית: 

; א-דוחייל
*ליגת העל הקטרית: 

; וידאד קזבלנקה
*ליגת העל המרוקאית: 
*ליגת האלופות האפריקאית: 

; אישיים
*מאמן השנה בליגת העל המרוקאית: , 

## קישורים חיצוניים

קטגוריה:כדורגלנים צרפתים
קטגוריה:כדורגלנים מרוקאים
קטגוריה:מגני כדורגל צרפתים
קטגוריה:מגני כדורגל מרוקאים
קטגוריה:כדורגלני ראסינג פריז
קטגוריה:כדורגלני טולוז
קטגוריה:כדורגלני אז'אקסיו
קטגוריה:כדורגלני ראסינג סנטנדר
קטגוריה:כדורגלני דיז'ון
קטגוריה:כדורגלני גרנובל
קטגוריה:כדורגלני נבחרת מרוקו
קטגוריה:ספורטאים צרפתים בספרד
קטגוריה:ספורטאים מרוקאים בספרד
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:מאמני כדורגל צרפתים
קטגוריה:מאמני כדורגל מרוקאים
קטגוריה:מאמני א-דוחייל
קטגוריה:מאמני וידאד קזבלנקה
קטגוריה:מאמני נבחרת מרוקו בכדורגל
קטגוריה:מאמני מונדיאל 2022
קטגוריה:מאמני גביע אפריקה לאומות 2021
קטגוריה:מאמני גביע אפריקה לאומות 2023
קטגוריה:מאמני גביע אפריקה לאומות 2025
קטגוריה:צרפתים ממוצא מרוקאי
קטגוריה:צרפתים שנולדו ב-1975
קטגוריה:מרוקאים שנולדו ב-1975
עונת 2018/2019 בליגה האדריאטית

**עונת 2018/2019 ב[[הליגה האדריאטית|ליגה האדריאטית]]** הייתה העונה ה-18 של תחרות לקבוצות כדורסל. תחרויות התקיימו ב-2 חטיבות. בחטיבה הראשונה (עליונה) השתתפו קבוצות מהמדינות הבאות: סלובניה - 2 קבוצות, קרואטיה - 3 קבוצות, בוסניה והרצגובינה - קבוצה בודדת, סרביה - 4 קבוצות, מונטנגרו - 2 קבוצות.

המשחק הראשון התקיים ב-28 בספטמבר 2018 ותחרות הסתיימה ב-22 באפריל 2019. בתחרות השתתפו 12 קבוצות.

התחרות כללה העונה הסדירה (22 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות. בסיום העונה הקודמת מזט סקופיה ממקדוניה ירדה לחטיבה השנייה של הליגה. במקומה עלתה לחטיבה הראשונה קרקה נובו מסטו מקרואטיה.

העונה הסתיימה בניצחון של הכוכב האדום בלגרד מסרביה, בפעם הרביעית בתולדות המועדון.

בסיום העונה פטרול אולימפיה מסלובניה ירדה לחטיבה השנייה של הליגה. זאדאר מקרואטיה שיחקה במשחקי מבחן, ניצחה ונותרה בליגה.

## טבלת הליגה

## פיינל פור
משחקי הגמר נערכו עד ל-3 ניצחונות.

## קישורים חיצוניים
* נתוני העונה מאתר יורובסקט

קטגוריה:תחרויות כדורסל ב-2018
קטגוריה:תחרויות כדורסל ב-2019
קטגוריה:עונות בליגה האדריאטית
קטגוריה:2018 באירופה
קטגוריה:2019 באירופה
בוא לטוס איתי

**בוא לטוס איתי** (באנגלית: **Come Fly with Me**) הוא סרט בריטי משנת 1963, המתבסס על רומן הצ'יק ליט "Girl on a Wing" מאת ברנרד גלמסר, לסרט יש אלמנטים של אופרת סבון, הוא קידם את התדמית הזוהרת של התעופה בתקופת מנוע סילון ואת היוקרה של העבודה של דיילות אוויר.

## עלילה
דונה, קרול והילדה הן שלוש דיילות אוויר המבצעות טיסות סדירות מניו יורק לפריז ולווינה, במהלך טיסה דונה מכירה את הברון האוסטרי פרנץ פון אלזינגן, המתגלה כמבריח יהלומים, קרול מאוהבת בטייס ריי ווינסלי, המנהל רומן עם אישה נשואה, הילדה טסה את תשומת לבו של וולטר לוקאס, מולטי מיליונר מטקסס.

## קישורים חיצוניים

קטגוריה:סרטי 1963
קטגוריה:סרטים בריטיים מבוססי ספרים
קטגוריה:סרטים על דיילי אוויר
קטגוריה:סרטים המבוססים על רומנים בריטיים
איתן ליס

**איתן ליס** (21 ביולי 1945 – יוני 2022) היה ראש מועצה אזורית גולן השני, מ-1979 עד שנת 1988, בתקופה שבה נחקק חוק רמת הגולן. ממייסדי מושב רמות.

## ביוגרפיה
נולד בקבוצת דגניה א'. למד בתיכון בית ירח והיה שחיין בקבוצת הפועל דגניה א'.

ב-1971 היה בגרעין המייסד של מושב רמות שבמורדות רמת הגולן, בואכה הכנרת, ומילא בו תפקידים מרכזיים כרכז משק וגזבר. הקים את "מדר"ג: מפעלי דרום הגולן" – גוף שאיגד את התעשייה באזור דרום רמת הגולן (שהיה מסופח אז למועצה אזורית עמק הירדן). פעל להקמת רשות מוניציפלית עצמאית ליישובי רמת הגולן. כשזו הוקמה ב-1979, נבחר לסגנו של ראש המועצה משה גורליק. כשלושה חודשים לאחר מכן התפטר גורליק מהתפקיד, וליס נבחר על ידי חברי המועצה לעמוד בראשות המועצה. כיהן גם כיו"ר חבר המנהלים של אתר החרמון.
יחד עם סמי בר לב, הקים את בית הספר האזורי "נופי גולן" בקצרין. היה פעיל בתנועת גוש אמונים. כיהן בתפקיד עד 1988.

## חיים אישיים
היה נשוי לרותי, שניהלה בעבר את מתנ"ס רמת הגולן ואת מתנ"ס מבואות החרמון, ולהם ארבעה ילדים. נפטר ביוני 2022, והובא למנוחות בבית העלמין של מושב רמות.

## קישורים חיצוניים
* כך קמה המועצה האזורית גולן אתר "שישי בגולן"
## הערות שוליים

קטגוריה:ראשי מועצה אזורית גולן
קטגוריה:מייסדי מושבים
קטגוריה:מייסדי התנחלויות
קטגוריה:דגניה א': אישים
קטגוריה:בוגרי תיכון בית ירח
קטגוריה:דירקטורים ישראלים
קטגוריה:אנשי המושב
קטגוריה:אישים הקבורים במושבים
קטגוריה:ישראלים שנולדו ב-1945
קטגוריה:ישראלים שנפטרו ב-2022
הסכם לשימור עופות מים נודדים אפריקאים-אירואסייתים

**ההסכם לשימור עופות מים נודדים אפריקאים-אירואסייתים**, או **הסכם עופות המים האפריקאי-אירואסייתי** (**AEWA**) היא אמנה בינלאומית עצמאית שפותחה בחסות האמנה למינים נודדים של תוכנית הסביבה של האו"ם. היא נוסדה כדי לתאם מאמצים לשימור מיני ציפורים הנודדים בין מדינות אירופה ואפריקה, והיקפה הנוכחי משתרע מהקוטב הצפוני ועד דרום אפריקה, ומקיף את הארכיפלג הקנדי והמזרח התיכון וכן את אירופה ואפריקה.

ההסכם מתמקד במיני ציפורים התלויים באזורי ביצות לפחות חלק ממחזור חייהם וחוצים גבולות בינלאומיים במסלולי הנדידה שלהם. כיום הוא מכסה 254 מינים.

## מדינות חברות

## אסיפות
המדינות החברות מתאספות אחת לכמה שנים. עד כה נערכו שבעה כנסים:
* 7–9 בנובמבר 1999 בקייפטאון, דרום אפריקה
* 25–27 בספטמבר 2002 בבון, גרמניה
* 23–27 באוקטובר 2005 בדקר, סנגל
* 15-19 בספטמבר 2008 באנטננריבו, מדגסקר
* 14–18 במאי 2012 בלה רושל, צרפת
* 9–14 בנובמבר 2015 בבון, גרמניה
* 4-8 בדצמבר 2018 בדרבן, דרום אפריקה

## אמנות
### איסור על כדורי עופרת
השימוש בכדורי עופרת על אדמת ביצות נאסר על ידי החותמים על האמנה בשל ההרעלה שהוא גורם.

## ראו גם
* אמנת רמסר

## קישורים חיצוניים
* אתר ההסכם לשימור עופות מים נודדים אפריקאים-אירואסייתים
* אתר מיזם כנפיים מעל ביצות (WOW)
* אתר יום נדידת העופות הבינלאומי (WMBD)
* אתר האמנה לשימור מינים נודדים של חיות בר (CMS)

## הערות שוליים

קטגוריה:איטליה: אמנות והסכמים
קטגוריה:צרפת: אמנות והסכמים
קטגוריה:הונגריה: אמנות והסכמים
קטגוריה:אוקראינה: אמנות והסכמים
קטגוריה:ישראל: אמנות והסכמים
קטגוריה:רומניה: אמנות והסכמים
קטגוריה:הממלכה המאוחדת: אמנות והסכמים
קטגוריה:שוודיה: אמנות והסכמים
קטגוריה:ספרד: אמנות והסכמים
קטגוריה:הולנד: אמנות והסכמים
קטגוריה:גרמניה: אמנות והסכמים
קטגוריה:אתיופיה: אמנות והסכמים
קטגוריה:מצרים: אמנות והסכמים
קטגוריה:אמנות סביבתיות
עונת 2017/2018 בליגה האדריאטית

**עונת 2017/2018 ב[[הליגה האדריאטית|ליגה האדריאטית]]** הייתה העונה ה-17 של תחרות לקבוצות כדורסל. זו הייתה השנה הראשונה בה תחרויות התקיימו ב-2 חטיבות. בחטיבה הראשונה (עליונה) השתתפו קבוצות מהמדינות הבאות: סלובניה - קבוצה בודדת, קרואטיה - 3 קבוצות, בוסניה והרצגובינה - קבוצה בודדת, סרביה - 4 קבוצות, מונטנגרו - 2 קבוצות, מקדוניה - קבוצה בודדת.

המשחק הראשון התקיים ב-29 בספטמבר 2017 ותחרות הסתיימה ב-12 במרץ 2018. בתחרות השתתפו 12 קבוצות. 

התחרות כללה העונה הסדירה (22 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות. 

העונה הסתיימה בניצחון של בודוצ'נוסט פודגוריצה ממונטנגרו, בפעם הראשונה בתולדות המועדון. 

בסיום העונה מזט סקופיה ממקדוניה ירדה לחטיבה השנייה של הליגה.

## טבלת הליגה

## פיינל פור

## קישורים חיצוניים
* נתוני העונה מאתר יורובסקט

קטגוריה:תחרויות כדורסל ב-2018
קטגוריה:תחרויות כדורסל ב-2017
קטגוריה:עונות בליגה האדריאטית
קטגוריה:2017 באירופה
קטגוריה:2018 באירופה
פורמולה אי עונת 2021/2022

**עונת 2021/2022** היא העונה השמינית של אליפות הפורמולה אי והעונה השנייה שזכתה להכרה כאליפות עולם על ידי הפדרציה הבינלאומית לרכב (FIA) כדרגה הגבוהה ביותר בקטגוריית מרוצי המכוניות חשמליות.

סטופל ונדורן, נהגה של קבוצת מרצדס EQ, זכה באליפות הנהגים. קבוצתו זכתה באליפות היצרנים.

## נהגים וקבוצות

### שינויים בקבוצות
* אאודי עזבה את האליפות כיצרנית בסיום העונה הקודמת, אך נשארה כספקית המנועים של קבוצת אנוויז'ן
* ב.מ.וו עזבה אל האליפות כיצרנית בסיום העונה הקודמת, אך נשארה כספקית המנועים של קבוצת אנדרטי אוטוספורט.
* קבוצת וירג'ין אנוויז'ן שינתה את שמה לאנוויז'ן, לאחר שהחברה השלימה את רכישת כל הקבוצה.
* קבוצת יגואר שינתה את שמה ליגואר TCS לאחר שחתמה על הסכם חסות עם חברת "טאטא שירותי ייעוץ" (Tata Consultancy Services).

## לוח המרוצים

## מרוצים
### אליפות הנהגים
#### שיטת הניקוד

## קישורים חיצוניים

## הערות שוליים

קטגוריה:עונות בפורמולה אי
קטגוריה:תחרויות ספורט מוטורי ב-2022
פוטבול דגלים

**פוטבול דגלים** הוא גרסה של פוטבול אמריקאי שבו, במקום להפיל שחקנים לקרקע, על קבוצת ההגנה להסיר דגל או דגלים ממנשא הדגלים הנלבש על כל שחקן בצורת חגורה ("הסרת דגל"), ובמקביל שחקן אחד רץ עם הכדור עד לשטח הקיצוני של המגרש בכדי לסיים דאון . לספורט יש קהל חובבני חזק וכמה תחרויות לאומיות ובינלאומיות מדי שנה בחסות אגודות שונות.

בפוטבול דגלים המגע מוגבל בין שחקנים. הגוף המנהל הבינלאומי של הספורט הוא הפדרציה הבינלאומית לכדורגל אמריקאי (IFAF). בשנת 2022 נבחר פוטבול דגלים כאחד מהענפים החדשים שיתווספו לאולימפיאדת לוס אנג'לס (2028).

## קישורים חיצוניים

קטגוריה:משחקי כדור
קטגוריה:פוטבול
קטגוריה:ספורט אולימפי
ז'יאן (כדורגלן)

**ז'יאן דוס סנטוס מרטינס** (בפורטוגזית: **Gian dos Santos Martins**; נולד ב-2 באפריל 1993 בפורטו אלגרה שבברזיל) הוא כדורגלן ברזילאי המשחק בעמדת הקשר האחורי בקבוצת עירוני קריית שמונה.

## קריירת מועדונים
ז'יאן גדל במחלקת הנוער של גרמיו ברזיל. הוא החל את הקריירה המקצוענית שלו בקבוצת סנחואננסה מהליגה הפורטוגלית השלישית, בהמשך שיחק באוניאו דה מדיירה ובפאסוש די פריירה במסגרת ליגת העל הפורטוגלית והליגה הפורטוגלית השנייה.

ב-6 במרץ 2019 חתם ז'יאן בטראז מליגת העל הקזחית. הוא ערך 31 הופעות ליגה במדי המועדון.

ב-27 בינואר 2020 חתם ז'יאן באוקז'טפס מליגת העל הקזחית עד לתום עונת . הוא ערך 19 הופעות ליגה במועדון, בהן הבקיע שער אחד.

ב-12 במרץ 2021 חתם ז'יאן באטיראו מליגת העל הקזחית. הוא ערך 24 הופעות ליגה במדי המועדון, בהן הבקיע שני שערים.

ב-21 בינואר 2022 חתם ז'יאן בקיז'ילאר מליגת העל הקזחית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:פורטו אלגרה: כדורגלנים
קטגוריה:כדורגלני אוניאו דה מדיירה
קטגוריה:כדורגלני פאסוש די פריירה
קטגוריה:כדורגלני אוקז'טפס
קטגוריה:כדורגלני אטיראו
קטגוריה:כדורגלני קיזילז'אר
קטגוריה:כדורגלני עירוני קריית שמונה
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בקזחסטן
קטגוריה:ספורטאים ברזילאים בישראל
קטגוריה:ברזילאים שנולדו ב-1993
סילביו סנטוס

**סניור אברבנאל** (12 בדצמבר 1930 - 17 באוגוסט 2024) מוכר בשם **סילביו סנטוס**, היה יזם יהודי-ברזילאי, איל מדיה ומנחה טלוויזיה. היה הבעלים של אחזקות הכוללות את SBT, רשת הטלוויזיה השנייה בגודלה בארץ. הוא גם הסלבריטי היחיד במדינה ברשימת המיליארדרים של מגזין פורבס.

## קורות חיים
אברבנאל הוא בנם של מהגרים יהודים ספרדים ילידי האימפריה העות'מאנית. אביו, אלברטו, נולד בסלוניקה (היום יוון) ב-1897, ואימו, רבקה קארו, נולדה בסמירנה (היום טורקיה) ב-1907. שניהם מתו בריו דה ז'ניירו (ב-1976 וב-1989 בהתאמה) והם קבורים זה לצד זה בבית הקברות היהודי של קאג'ו בעיר ריו דה ז'ניירו. מהצד אביו, סילביו סנטוס הוא צאצא של יצחק אברבנאל.
ממוזער| סילביו סנטוס בתוכנית הטלוויזיה "אליפות ברזיל ראשונה של זמרים חדשים", 1972. הארכיון הלאומי של ברזיל.
אברבנאל עבד ברחובות ריו דה ז'ניירו כמוכר בגיל 14. במהלך התקופה הזו, הוא הוזמן לעבוד בתחנת רדיו, אבל מכיוון שהוא הרוויח יותר כסף כמוכר, הוא עזב את העבודה כמגיש רדיו אחרי חודש. לאחר מכן הוא עבר לסאו פאולו ואחרי שעבד בכל מיני עבודות, כולל הגרלת פרסים, הוא קיבל תפקיד בתוכנית טלוויזיה שהייתה הצלחה. באותו הזמן הוא קנה את החברה ובזמן קצר הרחיב את המותג המוביל של הקבוצה, מה שהייתה ההתחלה של הפיכת סילביו לאחד השמות המובילים בטלוויזיה הברזילאית.

עם שווי נקי של 3.2 מיליארד דולר, סנטוס היה משלם המיסים היחיד/הטבעי הגדול ביותר בברזיל. בשנת 1976, הוא החל להילחם על הזכויות לרשת טלוויזיה משלו מכיוון שרצה להרחיב את הגרלת הפרסים שלו. ב-1981, הוא סוף סוף השיג אישור להפעיל את מה שיהפוך ל-TVS, בסאו פאולו. ערוץ הטלוויזיה התרחב מהר מאוד והפך למה שמכונה היום "SBT" (פירושו: מערכת הטלוויזיה הברזילאית) מותג שהיה נפוץ ברחבי הארץ עד סוף שנות ה-80 ותחילת שנות ה-90.

סנטוס גם ניסה לפעול בפוליטיקה והתמודד לנשיאות ב-1989. ב-2008 מלאו ל-Grupo Silvio Santos 50 והוא כלל 44 חברות, עם מיזמים שנעו בין חקלאות לבנקים ובתי מלון.

סנטוס גם היה אחראי למתן גישה לתוכניות טלוויזיה בין-לאומיות כמו האח הגדול VIP, גלגל המזל, מצלמה נסתרת, מי רוצה להיות מיליונר?, האם אתה חכם יותר מתלמיד כיתה ו'? ודיל או לא דיל. במקום רק לשדר את התוכניות האלה, שרובן הופיעו בערוצים בתשלום, הוא יצר גרסאות ברזילאיות כדי שאנשים יוכלו לא רק לצפות בתוכניות, אלא גם להשתתף בהן כמתמודדים ולקנות מוצרים של הספונסרים או השקעות אחרות.

המסלול שלו הוביל להשוואות לסר ריצ'רד ברנסון. אחד מהסימנים המסחריים של סנטוס היה לבישת מיקרופון בגודל מלא על החזה שלו, למרות שהוא נטש את המנהג הזה בסוף 2014.

ב-21 באוגוסט 2001, בתו, פטריסיה אברבנאל, נחטפה ושוחררה אחרי שבוע.

סנטוס נפטר ב-17 באוגוסט 2024 אחרי שהיה אושפז מתחילת החודש בבית החולים היהודי אלברט איינשטיין.

## קישורים חיצוניים

* 

## הערות שוליים

קטגוריה:מנחי טלוויזיה יהודים
קטגוריה:מנחי טלוויזיה ברזילאים
קטגוריה:אנשי עסקים יהודים ברזילאים
קטגוריה:ברזילאים שנולדו ב-1930
קטגוריה:ברזילאים שנפטרו ב-2024
איתמר גולדווסר

**איתמר גולדווסר** (נולד ב-28 במאי 1987) הוא מוזיקאי ועורך קולנוע ישראלי וזוכה פרס האקדמיה הישראלית לטלוויזיה לשנת 2020 עבור עריכת הסדרה הישראלית - "הטבח".

## ביוגרפיה
גולדווסר נולד וגדל בתל אביב, בנם של יעקב גולדווסר והציירת מירה צדר-גולדווסר. בילדותו, כבן למשפחת אמנים, גולדווסר פיתח אהבה למוזיקה והחל לעסוק בתיפוף החל מגיל צעיר. בשנת 2008 הצטרף כמתופף להרכב הרוק הכבד הישראלי "קאיזן" וכשנה לאחר מכן עבר ללהקת הרוק המצליחה Earlyrise בה הופיע מספר שנים.
את דרכו כעורך בתעשייה החל בשנת 2016 עם תוכנית הטלוויזיה אנשים בהנחיית קורין גדעון ודרור גלוברמן ובהמשך אותה שנה ערך את תוכנית הבישול משחקי השף והסדרה להרוג את הסבתא.
בשנת 2018 ערך ביחד עם אביו את הסרט שרוכים אשר זכה בפרס אופיר לשחקן המשנה הטוב ביותר ובוסס על מערכת היחסים שבין אביו ינקול, ואחיו של איתמר ובנו של ינקול, אורי. בשנת 2019 ערך את סדרתו הקומית של אילן פלד הנוכלות ובשנת 2020 ערך את סדרת הדרמה הישראלית שעת נעילה שהועמדה לפרס האקדמיה הישראלית לטלוויזיה בתחום העריכה ובאותה השנה ערך גם את הסדרה הטבח עבורה זכה בטקס פרסי האקדמיה לטלוויזיה לשנת 2020 בקטגוריית עריכת תמונה בסדרה עלילתית. בשנת 2021 ערך עבור Yes את הסדרה "בני אור".
מאז 2020, גולדווסר עורך את הסדרה הקומית המצליחה צומת מילר ולקראת סוף שנת 2022 ערך עבור תאגיד השידור הישראלי את הסדרה "קרתגו" אשר עלתה לשידור בדצמבר 2022.

## פרסים ומועמדויות

## קישורים חיצוניים

* 

## הערות שוליים

קטגוריה:במאי קולנוע ישראלים
קטגוריה:עורכי קולנוע ישראלים
קטגוריה:ישראלים שנולדו ב-1987
עונת 2019/2020 בליגה האדריאטית

**עונת 2019/2020 ב** הייתה העונה ה-19 של תחרות לקבוצות כדורסל. תחרויות התקיימו ב-2 חטיבות. בחטיבה הראשונה (עליונה) השתתפו קבוצות מהמדינות הבאות: סרביה - 4 קבוצות, סלובניה - 3 קבוצות, קרואטיה - 2 קבוצות, בוסניה והרצגובינה - קבוצה בודדת, מונטנגרו - 2 קבוצות.

המשחק הראשון התקיים ב-4 באוקטובר 2019. בעקבות מגפת הקורונה הוחלט לעצור את התחרות ב-12 במרץ 2020. ב-27 במאי הוחלט לא לחדש את התחרות. סוכם שלא ייקבע מנצחת התחרות ואף קבוצה לא תרד לחטיבה השנייה.

בתחרות השתתפו 12 קבוצות. בסיום העונה הקודמת פטרול אולימפיה מסלובניה ירדה לחטיבה השנייה של הליגה. במקומה עלתה בת ארצה קופר פרימורסקה.

התחרות הייתה מתוכננת לעונה הסדירה (22 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות בשלב חצי הגמר ועד ל-3 ניצחונות בשלב הגמר.

## טבלת הליגה בסיום 21 סיבובים

## פיינל פור
בוטל בעקבות הפסקת התחרות כתוצאה ממגפת הקורונה.

## קישורים חיצוניים
* נתוני העונה מאתר יורובסקט

קטגוריה:תחרויות כדורסל ב-2020
קטגוריה:תחרויות כדורסל ב-2019
קטגוריה:עונות בליגה האדריאטית
קטגוריה:אירועי ספורט שהושפעו ממגפת הקורונה
קטגוריה:2019 באירופה
קטגוריה:2020 באירופה
מריה גרינשטט (חליפיטקו)

**מריה גרינשטט (חליפיטקו)** (באנגלית: ; ספטמבר 1918 – 13 בספטמבר 2004), חסידת אומות העולם ילידת אוקראינה, שהצילה יהודים במלחמת העולם השנייה ונפטרה בישראל.

## פעילות בתקופת השואה להצלת יהודים
מריה גרינשטט (חליפיטקו) הייתה אלמנה אוקראינית צעירה שהתגוררה עם אמה אנטונינה דובז'נסקיה ובנה התינוק ליאוניד בעיר נובוהרד-וולינסקי במחוז ז'יטומיר. במהלך הכיבוש הגרמני, לאחר שעות העבודה, נהגה לצאת אל הכפרים הסמוכים בכדי להחליף מוצרים תמורת אוכל. מריה סייעה ליהודים לברוח מן הגטו. היא התקינה פרצה בגדר כדי שיהודים יוכלו לברוח בלילה מהגטו, וכן דאגה לסדר לנמלטים מקומות מסתור. באוקטובר 1942 לאחר חיסול הגטו ב, במהלך אחת מנסיעותיה, כשהייתה במרחק של מעל 50 ק"מ מביתה, פגשה מריה את האחיות היהודיות סוניה, ריטה וג'ניה והציעה ל-3 האחיות מקום מסתור בביתן. מריה פגשה חייל יהודי סובייטי בשם אברהם גרינשטט שנמלט מהשבי הגרמני, וגם אותו דאגה להסתיר לסירוגין בעליית הגג ובמרתף הבית יחד עם 3 האחיות. חודש לאחר מכן הצטרפו למחבוא 2 החייטים האחים קיליקייבסקי שברחו מהגטו.

בעזרת ידיד שהיה חבר במחתרת, הצליחה מריה להבריח את 3 הגברים ליחידת פרטיזנים ביער. 3 האחיות נשארו בביתה של מריה עד לשחרור האזור על ידי הצבא האדום ב-3 בינואר 1944. גרינשטט, שהיה חייל בצבא האדום, הצטרף למחתרת הפרטיזנית ולחם עד לכניעת גרמניה.

## לאחר המלחמה
בקיץ 1945 חזר אברהם גרינשטט לנובוהרד-וולינסקי ונשא את מריה לאישה. בשנת 1996 עלה הזוג לישראל, והתגוררו באשדוד.

## הכרה והנצחה
בהצהרה שמסרו ליד ושם בנותיו של יצחק קיליקייבסקי, שהוסתר על ידי מריה, העידו הבנות על כך שאביהן נהג לספר להן שבזמן מלחמת העולם השנייה מריה הצילה אותו מהוצאה להורג על ידי הנאצים.

ב-14 במאי 1997 הכיר יד ושם במריה ובאמה אנטונינה דובז'נסקיה כחסידות אומות העולם. הטקס התקיים ביד ושם ושמן נחקק בקיר הכבוד בגן חסידי אומות העולם ביד ושם בירושלים. מריה נפטרה ב-2004 ונקברה בבית העלמין החדש באשקלון. סיפורה של מריה נחקר במסגרת מיזם "חסד אחרון" (מיזם משותף ל"יד ושם" ושירות הביטחון הכללי שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב).

## הערות שוליים

קטגוריה:חסידי אומות העולם שהוכרו במבצע חסד אחרון
קטגוריה:אוקראינים חסידי אומות העולם
קטגוריה:אוקראיניות חסידות אומות העולם
קטגוריה:אישים הקבורים באשקלון
קטגוריה:ילידות 1918
קטגוריה:נפטרות ב-2004
Queen of Me

***Queen of Me*** (בעברית: "**המלכה שלי**") הוא אלבום האולפן השישי של הזמרת-יוצרת הקנדית שאניה טוויין. האלבום ייצא לאור ב-3 בפברואר 2023, על ידי חברת התקליטים ריפבליק רקורדס, מה שהופך את זה לראשון שלה שלא יצא עם חברת התקליטים הקודמת שלה מזה 29 שנים, מרקורי נאשוויל.

זהו אלבומה הראשון של טוויין מאז *[[Now (אלבום)|Now]]* (2017).

## רקע והכרזה
טוויין הוציאה סרט תיעודי ששודר בנטפליקס, הנקרא *Not Just a Girl*, אשר תיעד את הקריירה שלה עד לאותה התקופה בה יצא, וכן תיעד חלק מההקלטות לאלבום האולפן השישי שלה. הרצועות שהושמעו בקדימון של הסרט התיעודי הן: "Inhale/Exhale Air" ו-"Queen of Me".

## סינגלים
ב-23 בספטמבר 2022, יצא לאור הסינגל המוביל "Wking Up Dreaming", והושמע בבוכרה עולמית ב-*BBC Radio 2*.

ב-28 באוקטובר 2022, יצא לאור הסינגל השיווקי "Last Day of Summer".

ב-5 בינואר 2023, יצא לאור הסינגל השני "".

## סיבוב הופעות
טוויין הכריזה שעל מנת לקדם את אלבומה, היא תצא לסיבוב ההופעות הנקרא "Queen of Me Tour", שצפוי להתחיל ב-28 באפריל 2023 בספוקיין ויסתיים ב-14 בנובמבר 2023 בוונקובר, הכולל 76 תאריכים בסך הכול.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי שאניה טוויין
קטגוריה:אלבומים באנגלית
קטגוריה:אלבומי חברת ריפבליק רקורדס
טרל תומאס

**טרל מונדאסיה תומאס** (באנגלית: **Terell Mondasia Thomas**; נולד ב-18 באוקטובר 1995) הוא כדורגלן סנט לוסי המשחק בעמדת הבלם בקרלייל יונייטד.

## קריירת מועדונים
נולד בריינהאם שנמצאת בפאתי לונדון. תומאס התחיל את הקריירה שלו במחלקת הנוער של ארסנל ובגיל 14 הצטרף לזו של צ'רלטון את'לטיק. בקיץ  חתם לשנתיים בקבוצה הבוגרת, אולם ב-31 באוגוסט הושאל לווקינג מהנשיונל ליג לחודש אחד ובאותו יום ערך את הופעת הבכורה שלו בקבוצה בניצחון 0-2 נגד וולינג יונייטד. בסיום התקופה הוחלט להשאירו בקבוצה עד ינואר . ב-20 באוקטובר הושאל בשנית לווקינג עד לינואר, ובינואר הוארכה תקופת השאלתו עד לסיום העונה. ב-14 בפברואר הבקיע את שער הבכורה שלו בקריירה בניצחון 1-2 נגד סוליהול מור.

ב-16 ביוני 2017 חתם בוויגאן את'לטיק מהליגה האנגלית הראשונה. ב-5 באוגוסט ערך את הופעת הבכורה שלו בקבוצה בניצחון 0-1 נגד מילטון קיינס דונס. ב-29 בדצמבר חזר לליגה הלאומית כאשר הושאל ל-28 יום לסוטון יונייטד, בסיומן הושאל עד לסיום העונה.

ב-16 ביולי 2018 חתם בוימבלדון מהליגה הראשונה. ב-4 בספטמבר ערל את הופעת הבכורה שלו בקבוצה במסגרת גביע הפוטבול ליג.

ב-12 באוגוסט 2021 חתם בקרו אלכסנדרה. ב-24 במרץ הושאל לרדינג עד לסיום העונה.

ב-7 בספטמבר 2022 תומאס חזר לצ'רלטון את'לטיק.

## קריירה בינלאומית
ביוני  זומן לראשונה לסגל נבחרת סנט לוסיה. ב-9 ביוני ערך את הופעת הבכורה שלו בנבחרת בניצחון 0-1 נגד .

## קישורים חיצוניים

קטגוריה:כדורגלנים אנגלים
קטגוריה:כדורגלנים סנט לוסים
קטגוריה:בלמי כדורגל אנגלים
קטגוריה:בלמי כדורגל סנט לוסים
קטגוריה:לונדון: כדורגלנים
קטגוריה:כדורגלני צ'רלטון את'לטיק
קטגוריה:כדורגלני ויגאן את'לטיק
קטגוריה:כדורגלני קרו אלכסנדרה
קטגוריה:כדורגלני רדינג
קטגוריה:סנט לוסים שנולדו ב-1995
קטגוריה:אנגלים שנולדו ב-1995
מועצת השרים של גרמניה המזרחית

**מועצת השרים של גרמניה המזרחית** (בגרמנית: ****) הייתה הקבינט והרשות המבצעת של גרמניה המזרחית מאוקטובר 1949 ועד לאיחוד גרמניה מחדש ב-3 באוקטובר 1990. על פי חוקת גרמניה המזרחית, מועצת השרים הוגדרה רשמית כממשלת המדינה. עם זאת, אותה חוקה אישרה רשמית כי מפלגת האיחוד הסוציאליסטי (SED), מפלגת השלטון, היא הגוף המרכזי בממשלה. מכאן שבמשך רוב שנות קיומה, מועצת השרים לא הייתה הסמכות העליונה במדינה, אלא הופקדה על יישום מדיניות המפלגה בפועל. בפרט, השרים היו כפופים למזכיר הוועד המרכזי. הוקמה במקור כגוף של 18 חברים, עד 1989 כללה המועצה 44 חברים.

בראש המועצה עומד יושב ראש (Vorsitzender), אשר נהגו לכנותו "ראש ממשלה" במקורות שאינם גרמניים. רשמית, ראש הממשלה כיהן בתפקיד המדיני הבכיר ביותר במדינה. למרות זאת, אף ממזכיר כללי ראשון של המפלגה מעולם לא כיהן במקביל כראש ממשלה. בית הפרלמנט הפרוסי לשעבר (Preußischer Landtag) שימש כמקום מושבה של המועצה מ-1950 עד 1953. מ-1961 עד 1990 היו משרדי המועצה ממוקמים בבית העירייה הישן לשעבר של ברלין בכתובת מספר 47 Klosterstraße.
## ראשי הממשלה
* אוטו גרוטווהל (12 באוקטובר 1949 – 21 בספטמבר 1964)
* וילי שטוף (21 בספטמבר 1964 – 3 באוקטובר 1973)
* הורסט סינדרמן (3 באוקטובר 1973 – 29 באוקטובר 1976) 
* וילי שטוף (29 באוקטובר 1976 – 13 בנובמבר 1989)
* הנס מודרוב (13 בנובמבר 1989 – 12 באפריל 1990)
* לותאר דה מוזייר (12 באפריל – 2 באוקטובר 1990)

## קישורים חיצוניים

*
מ
Consideration

**Consideration** הוא שיר של הזמרת הברבדית ריהאנה מתוך אלבום האולפן השמיני שלה, *[[Anti]]*. השיר נכתב על ידי סיזה, שמשתתפת בשיר, יחד עם ריהאנה ומפיק השיר טיירן דונלדסון. הוא יצא לאור ב-8 בדצמבר 2017 כסינגל שיווקי מתוך האלבום.

## רקע והקלטה
השיר נועד במקור להיכלל באלבום הבכורה של סיזה, *[[Ctrl (אלבום)|Ctrl]]*, שיצא ב-2017, בשם "LouAnne Johnson", על שם דמותה של מישל פייפר בסרט "סיכון מחושב" מ-1995. סיזה הצהירה שהשיר מזכיר לה את הסרט "במעורב עם היודל מ"הרוע שבפנים" מ-2010. סיזה הוזמנה למפגש כתיבה על ידי ריהאנה, אך בסופו של דבר לא הצליחה לכתוב עבורה מוזיקה חדשה. אולם, במאמץ להרשים את פארל ויליאמס, ביצעה את "Consideration", שריהאנה ביקשה מאוחר יותר לקבל עבור *[[Anti]]*, והשיר נכלל בסופו של דבר באלבומה של ריהאנה.

## הצלחה מסחרית
לאחר צאתו של *Anti*, השיר התברג במצעד הסינגלים הצרפתי במקום ה-63, ובמצעד הסינגלים השוודי במקום ה-72. לאחר ההופעה בטקס פרסי המוזיקה הבריטית, השיר התברג במצעד הסינגלים הבריטי במקום ה-68, ובמצעד ה-R&B הבריטי במקום ה-18. ב-4 באוקטובר 2019, השיר זכה בתואר הכסף מטעם איגוד תעשיית ההקלטות הבריטי, עבור מכירות של 200,000 עותקים. לאחר צאת רמיקסי הדאנס שלו, השיר נכנס למצעד שירי הדאנס קלאב של בילבורד, ובשיאו הגיע למקום הראשון. הוא הפך לשירה ה-33 של ריהאנה שהגיע להישג זה, ובכך הרחיבה ריהאנה את שיאה כאמנית עם מספר השירים השני בגודלו שהגיעו לצמרת המצעד, לאחר מדונה (עם 50 שירים). ריהאנה אף הפכה לאמן הראשון שהכניס שמונה שירים למקום הראשון מתוך אלבום בודד במצעד זה, ושברה את השיא בו החזיקה קייטי פרי, שהכניסה שבעה שירים מ-*[[Teenage Dream (אלבום)|Teenage Dream]]* למקום הראשון בין השנים 2010-2012.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2016
קטגוריה:שירי ריהאנה
קטגוריה:שירי סיזה
קטגוריה:שירים באנגלית
קטגוריה:שירים שנכתבו על ידי ריהאנה
קטגוריה:שירי כסף בממלכה המאוחדת
קטגוריה:שירי פלטינה בארצות הברית
גאיוס סיליוס

**גאיוס סיליוס** (Gaius Silius; בערך 13 – 48 לספירה) היה סנטור רומי, אשר מונה כקונסול המיועד לשנת 49, אך הוצא להורג על ידי הקיסר קלאודיוס בשל הרומן שלו עם הקיסרית ולריה מסלינה.

## ביוגרפיה
בנו של הקונסול גאיוס סיליוס, סיליוס תואר על ידי המקורות העתיקים כאדם אינטליגנטי, אצילי ומושך. הוא התחתן עם בת האצולה יוניה סילאנה , ונבחר לסנאט זמן קצר לפני שנת 47. במהלך השנה הזו הוא דרש בסנאט את אכיפת ה- "Lex Cincia" , האוסר קבלת כסף או מתנות תמורת שירותים משפטיים, בניסיון להפיל את אויבו, פובליוס סויליוס רופוס , שהעמיד לדין רבים מלקוחותיו של סיליוס. הסנאט קיבל הצעה זו, אך לפני שניתן היה להגיש הצעה רשמית בפני העם, אלה שנועדו להעמיד לדין על פי חוק זה, בהם סויליוס רופוס, פנו לקלאודיוס בבקשה לתקן את החוק על ידי קביעת שכר טרחה מקסימלי שניתן לגבות. לאחר מכן מונה סיליוס לקונסול בשנת 48 (ככל הנראה לשנה שלאחר מכן).

הקיסרית ולריה מסלינה וסיליוס הפכו למאהבים. מסלינה אילצה אותו להתגרש מאשתו כדי להתחתן איתה, ביצע ביגמיה והתחתן בפני עדים, בזמן שהקיסר קלאודיוס שהה באוסטיה. סיליוס היה חשוך ילדים ורצה לאמץ את בריטניקוס. טיבריוס קלאודיוס נרקיסוס  חשף את נישואיהם המדומים ואת המזימה להרוג את קלאודיוס. הקיסר הורה על הוצאתם להורג בשנת 48.

אשתו לשעבר, ממנה התגרש בשנת 47, ג'וניה סילאנה, הייתה חברה של אגריפינה הצעירה והשתיים הפכו מאוחר יותר ליריבות מרות. ככל הנראה בגלל תחבולותיה של אגריפינה, היא הוגלתה ומאוחר יותר מתה בטרנטום בשנת 59.

## קישורים חיצוניים

## הערות שוליים

קטגוריה:רומאים בתקופת הקיסרות
קטגוריה:נפטרים ב-48
ליזל וילהאוס

**ליזל ריידל וילהאוס** (בגרמנית: **Lisel Riedel Willhaus**) הייתה פושעת מלחמה נאצית במלחמת העולם השנייה והייתה אשתו של קצין האס אס גוסטב וילהאוס ומפקד מחנה הריכוז ינובסקה.

## ביוגרפיה
נולדה בחבל הסאר שבדרום מערב גרמניה למשפחה קתולית, בתו של מנהל עבודה בכיר בתעשיית הברזל שבחבל הסאר והייתה לבלרית במקצועה.

## עדויות ופשעי מלחמה
לפי עדויות הייתה נוהגת לירות באסירי מחנות ריכוז לשם ספורט ממרפסת ביתה כשאלה היו מובאים לבצע עבודות בקרבת ביתה.

## לאחר המלחמה
למרות ההיסטוריה שלה מימי המלחמה ואחרי המלחמה, החוקרים והתובעים הן מבעלות הברית והן ממערב גרמניה לא הצליחו להעמיד לדין את ווילהאוז. מאחר שמקומה במנגנון ההרג הנאצי לא היה רשמי, ולא היה תיעוד בזמן המלחמה לחיזוק העדויות כנגדה. אף על פי שהייתה בזירת הפשע וביצעה רצח המוני בפומבי, היא לא נשאה באחריות משפטית.

התובעים הגרמנים ציינו כי מספר גדול של אנשים העידו נגד ווילהאוז. לא כולם היו ניצולים יהודים, שזיכרונותיהם ועדויותיהם נחשבו פחות מהימנים על ידי בתי משפט גרמניים רבים; ואכן, חלק מאלה שהעידו נגדה היו הקולגות לשעבר של בעלה לאס אס. כל אלה שהעידו, כמו גם התובעים שהעלו את הסיפורים, היו המומים מהתנהגותה של רעייתו של המפקד. עם זאת, מסיבות שאינן ברורות היא שוחררה, כמו רבים שלא החזיקו בתפקיד רשמי.

בתום משפט למברג שבו הועמדו לדין בין היתר פושעי מחנה ינובסקה, קבע ראש צוות השופטים כי:

## ראו גם
*נשים בשורות הנאצים
*ינובסקה
*גטו לבוב

## לקריאה נוספת
* 
* 
* ונדי לוור, **רוצחות בשירות היטלר**, מאנגלית: עפר קובר, הוצאת מטר, 2014.

## הערות שוליים

קטגוריה:נאציות
קטגוריה:פושעי מלחמה נאצים
מריה מאדי

**מריה קיש מאדי** (בהונגרית: **Mádi Kiss Mária**; 14 במאי 1898 – 4 בדצמבר 1970) הייתה רופאה אמריקאית ילידת הונגריה, חסידת אומות העולם.

## ביוגרפיה
מאדי נולדה וגדלה בבודפשט, הונגריה. התחנכה בלידס, בריטניה והוסמכה כרופאה ב-1922. לאחר מכן, התמחתה ברדיולוגיה. ב-1920 נישאה לאורתופד בשם לאיוש פלשובוקי (Lajos Felsöbuki) ובאותה שנה נולדה להם בת משותפת אחת, הילדה. הזוג התגרש ב-1924.

### במלחמת העולם השנייה
בפברואר 1944, חודש לפני הפלישה הגרמנית להונגריה, מאדי שובצה לעבוד במרפאת חוץ שהופעלה על ידי המוסד ההונגרי לביטוח לאומי (). אחד משני הרופאים של המחלקה גויס לצבא ההונגרי, והיא מונתה לשמש כמחליפתו הזמנית. חודשיים לאחר מכן, הרופאה היהודייה שעבדה איתה הודחה מתפקידה לצמיתות ומאדי נהפכה לרופאה היחידה במרפאה.

בסתיו 1944 החביאה בביתה שבבודפשט את חברתה היהודייה איירין לאקוש, ואת האחיין שלה אלפרד שהיה בן 7, והשניים שהו בדירתה עד לסוף מלחמת העולם השנייה. תחילה הוחבאו על ידי מאדי בחדר השירותים ובשלב מאוחר יותר מאחורי מסתור שבנתה מאחורי מראה גדולה. בסיום המלחמה התאחדו השניים עם אביו של אלפרד שגורש למחנה עבודה אך שרד את המלחמה. האם נספתה באושוויץ.

### לאחר המלחמה
מאדי שרדה את המלחמה, היגרה לארצות הברית בשנת 1946 והתאחדה עם משפחתה. למרות הסמכתה היא נדרשה להיבחן בבחינות הרישוי האמריקניות מחדש ובחרה לעבוד כפסיכיאטרית. היא נפטרה ביוסטון, טקסס ב-1970, בגיל 72.

## היומנים
בשנת 1939 נישאה הבת הילדה לגאולוג אמריקאי שעבד ברומניה. הזוג היגר לארצות הברית ב-1941 והתיישב בלואיזיאנה, כשמאדי תכננה להצטרף אליהם בשלב מאוחר יותר. כשארה״ב הצטרפה למלחמה, ניתק הקשר בין השתיים. מאדי החליטה לכתוב יומנים שמתארים את שגרת חייה בבודפשט בימי המלחמה כתכתובת חד-צדדית ביניהן.

עם הכיבוש הנאצי של הונגריה, המשיכה לתעד מאדי את שהתרחש בבודפשט באותם ימים – ההפצצות האוויריות, המחסור הכבד ומנגנוני התעמולה. מרגע שהתוודעה לרדיפה המתמשכת של היהודים החליטה שהיומנים יהפכו למסמך עדות וכתבה רבות על ההגבלות, האלימות והגירושים. לתיעוד היא הוסיפה תמונות, גזירי מידע וקטעי עיתונות שאספה. בשנים שלאחר המלחמה נוספו ליומנים גם הערות בכתב ידה.

מאדי לא חשפה את סיפור ההצלה והיומנים הוסתרו. בסוף שנות ה-80 נוצר קשר בין אלפרד לאקוש, הילד שהצילה מאדי, לבין המשפחה וכך הם התגלו. ב-2013, 16 היומנים נתרמו למוזיאון ארצות הברית לזכר השואה, וכיום הם מוצגים בו בשלמותם. היומנים נחשבים למסמך נדיר ביחס לתיעודים כתובים אחרים מתקופת השואה, מפני שנכתבו על ידי אישה שאינה יהודייה ובאנגלית רהוטה.

## הכרה והנצחה
בשנת 2015, הכיר יד ושם במריה מאדי כחסידת אומות העולם על מעשה ההצלה של בני משפחת לאקוש. שמה נחקק בקיר הכבוד בגן חסידי אומות העולם.

## קישורים חיצוניים
* 
* '''”'''יומניה של מריה מאדי'''“''', באתר מוזיאון ארצות הברית לזכר השואה
*  

## הערות שוליים

קטגוריה:מהגרות מהונגריה לארצות הברית
קטגוריה:מהגרים מהונגריה לארצות הברית
קטגוריה:הונגרים חסידי אומות העולם
קטגוריה:מצילים בשואה: הונגריה
קטגוריה:אמריקאיות שנולדו ב-1898
קטגוריה:אמריקאים שנולדו ב-1898
קטגוריה:אמריקאיות שנפטרו ב-1970
קטגוריה:אמריקאים שנפטרו ב-1970
יחסי הולנד–קרואטיה

**יחסי הולנד–קרואטיה** הם יחסי החוץ בין קרואטיה להולנד.

## סקירה כללית
שתי המדינות כוננו יחסים דיפלומטיים ב-23 באפריל 1992. שתי המדינות חברות מלאות באיחוד האירופי ובנאט"ו. הולנד הצטרפה לאיחוד האירופי כמדינה חברה מייסדת, וקרואטיה הצטרפה לאיחוד האירופי ב-2013. בשנת 2022 ציינו שתי המדינות 30 שנה לכינון היחסים הדיפלומטיים ביניהן.

## נציגויות דיפלומטיות

* קרואטיה מחזיקה בהולנד שגרירות בהאג.
* הולנד מחזיקה בקרואטיה שגרירות בזאגרב ו-3 קונסוליות כבוד בדוברובניק, אופטיה וספליט.

קובץ:Surinamestraat 11, Den Haag.jpg|שגרירות קרואטיה בהאג
קובץ:Embassies of Finland, Ireland and Poland in Zagreb.jpg|שגרירות הולנד בזאגרב


## הערות שוליים

קטגוריה:ערכים ללא קטגוריות פיזיות - יחסי חוץ
יחסי ליטא–ליכטנשטיין

**יחסי ליטא–ליכטנשטיין** הם היחסים הדיפלומטיים הרשמיים שבין **[[ליטא|רפובליקת ליטא]]** לבין **[[ליכטנשטיין|נסיכות ליכטנשטיין]]**.

## היסטוריה
וילהלם, דוכס אוראך, שמועצת ליטא שקלה להכריז עליו כמלך ליטא, התגורר בטירת ליכטנשטיין. מכתבו של האפיפיור בנדיקטוס החמישה עשר המברך את וילהלם על הפיכתו למלך ליטא עדיין שמור בטירת ליכטנשטיין. היחסים בין ליטא לליכטנשטיין כוננו ב-27 במרץ 2001. שתי המדינות חברות באו"ם, במועצת אירופה ובארגונים בינלאומיים אחרים.

## יחסים כלכליים
בשנת 2020 מחזור הסחר בין ליטא לליכטנשטיין הסתכם ב-730.1 אלף אירו, וליכטנשטיין הייתה שותפת הסחר ה-141 של ליטא במונחים של נפח סחר. היצוא הסתכם ב-635.2 אלף אירו; ליכטנשטיין היא שותפת הייצוא ה-140 בגודלה במונחים של נפח סחר. היבוא הסתכם ב-94.4 אלף אירו; ליכטנשטיין היא שותפת היבוא ה-113 במונחים של נפח סחר. המוצרים המיובאים ביותר הם: מכונות ומכשירים חשמליים וחלקיהם (77%), כימיקלים אנאורגניים (16%), מכשירים אופטיים, צילום, קולנועיים (2%), מתכות בסיסיות (2%), מוצרים כימיים שונים (1%) וחומרי דפוס (1%). ליכטנשטיין נמצאת במקום ה-25 במונחים של השקעות זרות ישירות בליטא וההשקעות מסתכמות ב-75.87 מיליון אירו.

## נציגויות דיפלומטיות
* ליטא מיוצגת בליכטנשטיין באמצעות שגרירותה בווינה, אוסטריה, ובנוסף מחזיקה קונסוליית כבוד בטריזן.
* ליכטנשטיין מיוצגת בליטא באמצעות שגרירות שווייץ בריגה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סבסטיאן בורנאוו

**סבסטיאן בורנאוו** (בהולנדית: **Sebastiaan Bornauw**; נולד ב-22 במרץ 1999 בוומל שבבלגיה) הוא כדורגלן בלגי המשחק בעמדת הבלם בקבוצת לידס יונייטד מהפרמייר ליג ובנבחרת בלגיה.

## קריירת מועדונים
בורנאוו גדל במחלקת הנוער של אנדרלכט. ב-28 ביולי 2018 ערך את הופעת הבכורה שלו בקבוצה הבוגרת של המועדון, בניצחון 4-1 על קורטרייק במסגרת המחזור הראשון בליגת העל הבלגית לעונת . ב-27 בדצמבר הבקיע את שער הבכורה שלו בנבחרת, בניצחון 3-0 על בוורן במסגרת המחזור ה-21 בליגה. הוא ערך 24 הופעות ליגה במועדון, בהן הבקיע שער אחד.

ב-6 באוגוסט 2019 חתם בורנאוו על חוזה לחמש שנים בפ.צ. קלן מהבונדסליגה. ב-23 באוגוסט ערך את הופעת הבכורה שלו במועדון, בהפסד 3-1 לבורוסיה דורטמונד במסגרת המחזור השני בליגה לעונת 2019/2020. ב-20 באוקטובר הבקיע את שער הבכורה שלו במועדון, בניצחון 3-0 על פאדרבורן 07 במסגרת המחזור השמיני בליגה. הוא שיחק במועדון במשך שתי עונות, בהן ערך 52 הופעות ליגה והבקיע שבעה שערים.

ב-16 ביולי 2021 חתם בורנאוו על חוזה לחמש שנים בוולפסבורג מהבונדסליגה.

ב-1 ביולי 2025 בורנאוו חתם בלידס יונייטד מהפרמייר ליג על חוזה לארבע שנים עבור סכום של 5,100,000 ליש"ט.

## קריירה בינלאומית
ב-8 באוקטובר 2020 ערך בורנאוו את הופעת הבכורה שלו בנבחרת בלגיה, בתיקו 1-1 נגד נבחרת חוף השנהב במשחק ידידות.

## קישורים חיצוניים

## הערות שוליים

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני אנדרלכט
קטגוריה:כדורגלני פ.צ. קלן
קטגוריה:כדורגלני וולפסבורג
קטגוריה:כדורגלני נבחרת בלגיה
קטגוריה:בלגים שנולדו ב-1999
שמורת אלונה

**שְׁמוּרַת אלונה** היא שמורת טבע ברמות מנשה.

## תיאור השמורה
השמורה משתרעת בגבעות המערביות של רמות מנשה, בין נחל דליה ונחל תנינים. היא נמצאת בסמוך לשמורת הר חורשן ולשמורת בוריקה. שטח השמורה 7979.65 דונם.

בשמורה עוברות שתי דרכים, דרך ג'יפים מסומנת אדום, 4357, ודרך מסומנת ירוק, 4365.

בשמורה יער של אלון התבור, אלון מצוי ואלה ארץ-ישראלית. כמו כן השמורה עשירה בפריחה עונתית.

בשולי השמורה מצוי מערכת נקבות ופירים שהוליכו מים לקיסריה. מערכת זו מתחילה ככל הנראה באזור עין צברים שבמזרח השמורה. קטע מהמערכת, מחוץ לגבולות השמורה, נחפר ונפתח לקהל בתשלום בקרבת המושבים אביאל ועמיקם.

## היסטוריה
השמורה משתרעת על חלק מהשטח של יער אלונה, שבעבר נודע כיער בוריקה. היער היה שטח אש של צה"ל ולכן לא הוכרז כשמורת טבע וסבל מכריתה רבה ורעיה בלתי מבוקרת של צאן. באמצע שנות ה-80 הוחלט על הקמת "פארק אלונה" על שטח של 19,000 דונם ובמסגרת זאת נפרצו דרכים בשטח. תוכנית לפארק אלונה הופקדה להתנגדויות הציבור בשנת 2011 ואושרה בשנת 2012. ההכרזה הרשמית על השמורה הייתה ב-11 בנובמבר 2019. השמורה מקיפה רק את חלק מהשטח של פארק אלונה, מכיוון שחלק מהשטחים הוחרגו מהשמורה כדי שינוהלו על ידי הקרן הקיימת.

## קישורים חיצוניים
* שמורת אלונה, אתר "טבע ונופים בישראל"

## הערות שוליים

קטגוריה:רמות מנשה
אלונה
קטגוריה:מועצה אזורית אלונה
Flo

**Flo** היא להקת בנות בריטית המורכבת מהזמרות טלה קווארסמה, ג'ורג'ה דאגלס ורנה דאונר. הלהקה הוקמה בשנת 2019 והוחתמה על חוזה הקלטות עם חברת התקליטים איילנד רקורדס. הלהקה הוציאה את סינגל הבכורה שלה, "Cardboard Box", שזכה לפופולריות ברשתות החברתיות. הסינגל נכלל במיני-אלבום הראשון שלה, *[[The Lead]]* (2022). הצלחת המיני-אלבום הובילה את הלהקה לזכות בפרס המוזיקה הבריטית לשנת 2023, והפכה ללהקת הבנות הראשונה שזוכה בפרס.

## חברות הלהקה

* **סטלה קווארסמה** (באנגלית: **Stella Quaresma**) נולדה בקינגסטון שבאנגליה. כשהייתה בת חודש עברה עם הוריה למוזמביק. שבה לאנגליה בגיל חמש ולמדה בבית הספר לתיאטרון ע"ש סילביה יאנג, שם הכירה את חברתה ללהקה, רנה דאונר.. היא האזינה לאמנים מוזיקליים אפריקאים ואמה הכירה לה את אטה ג'יימס ואמנים בריטיים כמו איימי ויינהאוס. לפני שהצטרפה ללהקה, עבדה כמלצרית.
* **ג'ורג'ה דאגלס** (באנגלית: **Jorja Douglas**) נולדה במזרח גרמניה, בגיל שמונה חודשים עברה עם הוריה להרטפורדשייר שבאנגליה. היא גדלה והאזינה למוזיקת R&B שהשמיעה לה אמה. היא בתו של האצן לשעבר סטפי דאגלס, ובשנת 2017, התחרתה וזכתה בעונה השנייה של  המשודר ב-CBBC. לפני שהצטרפה ללהקה, עבדה במשרד רואי חשבון.
* **רנה דאונר** (באנגלית: **Renée Downer**) נולדה וגדלה בצפון לונדון. היא למדה בבית הספר לתיאטרון סילביה יאנג, שם פגשה את חברת הלהקה סטלה קווארסמה. היא גדלה והאזינה למוזיקת R&B, האוס וגוספל כנסייתי. לפני שהייתה בלהקה, היא עבדה ב-H&M.

## קריירה
FLO הוקמה בשנת 2019. קווארסמה ודאונר הכירו זו את זו לאחר שנפגשו בלימודים בבית הספר לתיאטרון יאנג סילביה וגילו את דאגלס מסרטוני השירה שלה בעמוד האינסטגרם שלה. ב-24 במרץ 2022, הוציאו את סינגל הבכורה שלהן, "Cardboard Box", אשר הופק על ידי מפיק התקליטים הבריטי MNEK, בהוצאת חברת התקליטים איילנד רקורדס. לאחר כחודש, יצאה לאור גרסה אקוסטית של הסינגל. ביולי 2022, הוציאו את הסינגל השני שלהן "Immature" הכולל וידאו הקליפ הנלווה אליו. ב-8 ביולי 2022, הוציאו את מיני-אלבום הבכורה שלהן, *[[The Lead]]*. לאחר מכן, הוציאו את הסינגל, "Summertime". בהמשך, הפוצה גרסה מורחבת למיני-אלבום שלהן *The Lead* בספטמבר 2022, לצד סינגל נוסף הנקרא, "Not My Job".

ב-6 באוקטובר 2022, הופיעה הלהקה בתוכנית אירוח ; הופעת בכורתן בטלוויזיה. לאחר מכן, עשו את הופעת בכורתן בטלוויזיה בממלכה המאוחדת בתוכנית האירוח, *Later... with Jools Holland*.

ב-8 בדצמבר 2022, הפכה ללהקת הבנות הראשונה שזכתה בפרס המוזיקה הבריטית לשנת 2023. ב-16 בדצמבר הוציאה את הסינגל "Losing You".

ב-15 בנובמבר 2024, הוציאה הלהקה את אלבום הבכורה שלה, *[[Access All Areas]]*. מאוחר יותר, הלהקה שחררה מהדורת דלוקס לאלבום. המהדורה המעודכנת, הנקראת *Access All Areas: Unlocked*, כוללת שיתופי פעולה חדשים עם ארבעה אמנים בז'אנר ה-R&B: קלואי x האלי, קלאני, ברי ראנווי ודיקסון. במרץ 2025, הלהקה תצא לסיבוב הופעות בבריטניה ואירופה כדי לקדם את האלבום.

## דיסקוגרפיה
### אלבומי אולפן
* 2024: *[[Access All Areas]]*

### מיני-אלבומים
* 2022: *[[The Lead]]*
* 2023: **

## הופעות
### סיבובי הופעות
* 2023: *FLO Live*

## פרסים ומועמדויות

## קישורים חיצוניים

* 

## הערות שוליים

קטגוריה:להקות שהוקמו בשנת 2021
קטגוריה:אמני איילנד רקורדס
קטגוריה:להקות בנות אנגליות
קטגוריה:להקות פופ בריטיות
יחסי פינלנד–קרואטיה

[שמאל|ממוזער| ראש ממשלת פינלנד, [סאנה מרין, נפגש עם ראש ממשלת קרואטיה אנדריי פלנקוביץ' בשנת 2022]]
**יחסי פינלנד–קרואטיה** הם יחסי החוץ בין פינלנד לקרואטיה.

## היסטוריה
פינלנד הכירה בקרואטיה ב-2 ביולי 1941, אולם ניתקה את היחסים הדיפלומטיים עימה ב-20 בספטמבר 1944. פינלנד הכירה מחדש בקרואטיה ב-17 בינואר 1992, ושתי המדינות כוננו מחדש את היחסים הדיפלומטיים ב-19 בפברואר 1992. שתי המדינות חברות מלאות באיחוד האירופי. פינלנד הצטרפה לאיחוד האירופי ב-1995, וקרואטיה הצטרפה לאיחוד האירופי ב-2013. ביולי 2022, קרואטיה אישרה במלואה את בקשת החברות של פינלנד לנאט"ו .

## נציגויות דיפלומטיות
* קרואטיה מחזיקה בפינלנד שגרירות בהלסינקי.
* פינלנד מחזיקה בקרואטיה שגרירות בזאגרב ו-3 קונסוליות כבוד ברייקה, ספליט וזאגרב.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עונת 2020/2021 בליגה האדריאטית

**עונת 2020/2021 ב** הייתה העונה ה-20 של תחרות הכדורסל הבין-לאומית. התחרויות התקיימו ב-2 חטיבות. בחטיבה העליונה השתתפו קבוצות מסרביה (5 קבוצות), קרואטיה וסלובניה (3 כל אחת), מונטנגרו (2) ובוסניה והרצגובינה (1), בסך הכל 14 קבוצות.

המשחק הראשון התקיים ב-2 באוקטובר 2020 והתחרות הסתיימה ב-28 במאי 2021.

התחרות כללה עונה סדירה (26 סיבובים), ושלב הפיינל פור במתכונת של משחקי בית וחוץ. משחקי חצי הגמר נערכו עד ל-2 ניצחונות. משחקי הגמר התקיימו עד 3 ניצחונות.

בגלל מגפת הקורונה העונה הקודמת הופסקה ולא הגיע לסיום. לכן הוחלט שאף קבוצה לא תרד ליגה ומחטיבה השנייה יעלו קבוצות שזכו במקומות 1–2 בהתאם למצב בו משחקי הליגה הופסקו. בהתאם לכך לליגה התווספו בוראץ צ'אצ'אק מסרביה וק.ק. ספליט מקרואטיה.

העונה הסתיימה בזכייה של הכוכב האדום בלגרד מסרביה, בפעם החמישית בתולדות המועדון.

במהלך העונה נקלעה קופר פרימורסקה למשבר כלכלי ולא יכלה להשתתף בתחרות. בהתאם לכך היא הפסיקה את פעילותה, וקבוצות שהיו צריכות לשחק מולה זכו בניצחון טכני. ק.ק. ספליט מקרואטיה שיחקה במשחקי מבחן, ניצחה ונותרה בליגה.

## טבלת הליגה

## פיינל פור
משחקי חצי הגמר נערכו עד ל-3 ניצחונות. משחקי הגמר נערכו עד ל-5 ניצחונות.

## קישורים חיצוניים
* נתוני העונה מאתר יורובסקט

קטגוריה:תחרויות כדורסל ב-2020
קטגוריה:תחרויות כדורסל ב-2021
קטגוריה:עונות בליגה האדריאטית
קטגוריה:2020 באירופה
קטגוריה:2021 באירופה
עונת 2021/2022 בליגה האדריאטית

**עונת 2021/2022 ב** הייתה העונה ה-21 של תחרות לקבוצות כדורסל. תחרויות התקיימו ב-2 חטיבות. בחטיבה הראשונה (עליונה) השתתפו קבוצות מהמדינות הבאות: סרביה - 5 קבוצות, קרואטיה - 3 קבוצות, סלובניה - 2 קבוצות, בוסניה והרצגובינה - קבוצה בודדת, מונטנגרו - 3 קבוצות.

המשחק הראשון התקיים ב-24 בספטמבר 2021 ותחרות הסתיימה ב-6 ביוני 2022. בתחרות השתתפו 14 קבוצות.

התחרות כללה העונה הסדירה (26 סיבובים) ושלב הפיינל פור במתכונת של משחקי בית ומשחקי חוץ. משחקי חצי הגמר נערכו עד ל-2 ניצחונות. משחקי הגמר התקיימו עד 3 ניצחונות. הקבוצות שסיימו את עונה במקומות 1-2 עלו ישירות למשחקי חצי הגמר. בין הקבוצות שסיימו את עונה במקומות 3-6 נערכו משחקי עלי הלחצי הגמר.

בהתאם לתוצאות העונה הקודמת לחטיבה הראשונה עלתה קבוצת סטודנטסקי סנטאר ממונטנגרו.

העונה הסתיימה בניצחון של הכוכב האדום בלגרד מסרביה, בפעם השישית בתולדות המועדון.

בסיום העונה קבוצת קרקה נובו מסטו ירדה ליגה. מכיוון שלפי תקנון הליגה לא יותר מ-5 קבוצות מאותה מדינה יכלו לשחק בחטיבה העליונה, בוראץ צ'אצ'אק שיחקה משחקי מבחן עם קבוצה סרבית שניצחה בחטיבה השנייה, ניצחה אותה ונותרה בחטיבה העליונה.
## טבלת הליגה

## [[פלייאוף]]
משחקי חצי הגמר נערכו עד ל-3 ניצחונות. משחקי הגמר נערכו עד ל-5 ניצחונות.

## קישורים חיצוניים
* נתוני העונה מאתר יורובסקט

קטגוריה:תחרויות כדורסל ב-2022
קטגוריה:תחרויות כדורסל ב-2021
קטגוריה:עונות בליגה האדריאטית
קטגוריה:2021 באירופה
קטגוריה:2022 באירופה
עזורה

250px|ממוזער|הלוח בכניסה למסעדה עם מילות השיר "במסעדה אצל עזורה" של יוסי בנאי
**עזורה** היא מסעדה הנמצאת ברחוב האשכול 4 בירושלים, בתוך שוק מחנה יהודה. המסעדה - שמתמחה בתבשילים כורדיים, עיראקיים וטורקיים, נפתחה בתחילת שנות ה-50 של המאה ה-20 על ידי עזרא שרפלר, ונחשבת עד היום לאחת המסעדות הבולטות בעיר. למסעדה סניף במתחם גן החשמל בתל אביב.

## אודות
שרפלר נולד בעיר דיארבקיר שבדרום-מזרח אנטוליה בשנת 1933. לאחר עלייתו ארצה בשנת 1949, וכשהוא בן 17, חבר שרפלר לרחמים בן יוסף, והשניים הקימו את מסעדת "רחמו" בשוק מחנה יהודה. מספר שנים לאחר מכן, שרפלר החליט לעזוב את המסעדה ועם ברכתו של בן יוסף, פתח את מסעדת עזורה בשכונת ממילא. בשנות ה-60, ואחרי שנחתם הסכם ג'נטלמני בין שרפלר לבין בן יוסף, הועברה המסעדה מממילא ונפתחה מחדש כדוכן בשוק.

בימיה הראשונים של המסעדה הוגש מספר מנות מצומצם, ובעיקר אורז ושעועית, חומוס ומג'דרה. היה זה בתקופה ששרפלר עבד לבדו במסעדה, כששימש טבח, מלצר ומנהל בו זמנית. בהמשך הצטרפו אליו בניו, ותפריט המסעדה התרחב לקובה ותבשילי בשר. בשנת 1981, לאחר שזזה מספר פעמים, עברה המסעדה למיקומה הנוכחי בשוק העיראקי במחנה יהודה. באותה תקופה החלו לפקוד את המסעדה פוליטיקאים ואמנים, דוגמת חיים גורי, צחי הנגבי, ישראל כ"ץ, משה נסים, שאנן סטריט וגדעון עזרא.

בשנת 2009, עם עליית הפופולריות של שוק מחנה יהודה, התרחבה גם המסעדה על מספר מבנים קטנים ברחוב. שעת הסגירה המוקדמת (סביב 14:00 בצהריים), שהייתה מקובלת בעבר, השתנתה, והמסעדה החלה לעבוד עד שעות הערב המוקדמות. שש שנים לאחר מכן נחנך הסניף הראשון של המסעדה בתל אביב, שמנוהל על ידי בניו של שרפלר.

בספר השירה "כשאמא שלי הייתה מלכה" של יוסי בנאי, שיצא לאור ב-1996, מופיע השיר "במסעדה אצל עזורה", שמתאר את חוויותיו של בנאי כאורח במסעדה. מילות השיר מופיעות על לוח מתכת ברחבה החיצונית של המסעדה.

## קישורים חיצוניים

* 

## הערות שוליים

קטגוריה:ירושלים: בתי קפה ומסעדות
קטגוריה:שוק מחנה יהודה
מרים שתל

**מרים שתל** (12 בדצמבר 1903, אמסטרדם - 27 בנובמבר 2006, באר שבע) הייתה ביולוגית, ציירת ומלחינת יצירות מקהלה הולנדית-ישראלית.

## ראשית חייה וחינוכה
שתל נולדה בשם **מריאן שיפרה "ג'אני" פינקהוף** (**Marianne Schifra "Jannie" Pinkhof**). היא הייתה אחותה של קלרה אשר-פינקהוף, לימים סופרת מצליחה שכתבה ספרי ילדים. בשנת 1929 קיבלה דוקטורט בביולוגיה מאוניברסיטת אמסטרדם. בגרמניה בשנות ה-30 ניסתה לתווך בסכסוך ציוני בין פנחס רוזנבליט לתנועת הנוער בראשות הנרייטה סאלד.

שתל, ניצולת השואה, עלתה לישראל ב-1948, וכעבור כשנה התיישבה בבאר שבע. היא אימצה השם הפרטי העברי מרים. ב-1951 הצטרפה למקהלה בה השתתפה עד 1985. משנת 1956 החלה להלחין למקהלה ומשנת 1968 גם ציירה. שתל למדה קומפוזיציה אצל חיים אלכסנדר, פאול בן-חיים וארתור גידרון.

## חייה ומורשתה
בשנת 1930 נישאה שתל לד"ר איזידור "איס" (יצחק) שפנגנטל, אף הוא מאמסטרדם, ולהם נולדו שבעה ילדים. יצחק היה רופא בבאר שבע ועברת את שם משפחתם לשתל. בשנת 1988 קיבלה שתל את פרס יקירת העיר באר שבע, בין היתר על תמיכתה בבעלה במתן טיפול רפואי בתנאים קשים. התכתבותה עם פאול בן-חיים נשמרת בספרייה הלאומית.

נפטרה ב-27 בנובמבר 2006 בבאר שבע בגיל 102, והובאה למנוחות בבית העלמין הישן בעיר .

## קומפוזיציות
החיבורים הווקאליים של שתל כוללים:
* אל הר גאווה (מותאם למקהלה מעורבת מאת מ. לושיג)
* הד
* אל ארצי (מקהלת נשים)
* ארבע בלדות (קול וגיטרה)
* הד (מקהלת נשים)
* אני קורא לך (השבעתי אתכן; מקהלת נשים א-קפלה)
* קינה (מקהלת נשים וכינור)
* שלום עליכם (מקהלה מעורבת א-קפלה)
* תפילה
* תהילים ק"ד ד' (ברכי נפשי; מקהלה מעורבת)
* תהילים קל"ג ג' (כטל חרמון)

המוזיקה של שתל יצאה לאור בהוצאת מכון למוסיקה ישראלית.

## קישורים חיצוניים
* 

## הערות שוליים

קטגוריה:ביולוגים הולנדים
קטגוריה:ציירות ישראליות
קטגוריה:מלחינים ישראלים במוזיקה הקלאסית
קטגוריה:מדענים יהודים הולנדים
קטגוריה:אמסטרדם: אישים
קטגוריה:ביולוגיות יהודיות
קטגוריה:מלחינות יהודיות
קטגוריה:ניצולי השואה: הולנד
קטגוריה:ניצולות השואה: הולנד
קטגוריה:ישראליות שהגיעו לגיל מאה
קטגוריה:יהודיות שהגיעו לגיל מאה
קטגוריה:אישים הקבורים בבאר שבע
קטגוריה:ישראליות שנולדו ב-1903
קטגוריה:ישראלים שנולדו ב-1903
קטגוריה:ישראליות שנפטרו ב-2006
קטגוריה:ישראלים שנפטרו ב-2006